[{"text_idx": "#000001", "text": "Mae elusen wedi buddsoddi mwy na \u00a3500,000 i roi cymorth i gleifion canser ddifrifol wael yng Nghwm Taf."}, {"text_idx": "#000002", "text": "Mae'r arian, gan Macmillan, yn rhan o wasanaeth newydd i gynnig cymorth arbenigol i gleifion mewn sefyllfaoedd brys neu yn yr ysbyty."}, {"text_idx": "#000003", "text": "Fel rhan o'r gwasanaeth mae'r ti\u0302m yn cynnig gofal a chyngor wedi cymhlethdodau yn ystod triniaeth."}, {"text_idx": "#000004", "text": "Mae'r gwasanaeth hefyd yn cefnogi cleifion sy'n dioddef sgil-effeithau difrifol wedi cemotherapi neu radiotherapi - yn cynnwys heintiau neu anhwylder ar y stumog."}, {"text_idx": "#000005", "text": "Y gobaith yw y bydd y gwasanaeth yn lleihau'r angen i rai cleifion orfod aros yn yr ysbyty, ac yn rhoi cymorth i'r rhai sydd yn yr ysbyty gael mynd adref ynghynt."}, {"text_idx": "#000006", "text": "Dywedodd Karen Wingfield, nyrs arbenigol yn ardal Bwrdd Iechyd Cwm Taf, bod hwn yn \"ddatblygiad mentrus a chyffrous, fydd yn gwella profiad cleifion a thu hwnt i'r ganolfan ganser\"."}]